CELEX: 32017D0977
Language: fi
Date: 2017-06-08 00:00:00
Title: Komission täytäntöönpanopäätös (EU) 2017/977, annettu 8 päivänä kesäkuuta 2017, korkeapatogeenisen lintuinfluenssan esiintymiseen tietyissä jäsenvaltioissa liittyvistä suojatoimenpiteistä annetun täytäntöönpanopäätöksen (EU) 2017/247 muuttamisesta (tiedoksiannettu numerolla C(2017) 3962) (ETA:n kannalta merkityksellinen teksti. )

9.6.2017   
            
            
               FI
            
            
               Euroopan unionin virallinen lehti
            
            
               L 146/155
            
         KOMISSION TÄYTÄNTÖÖNPANOPÄÄTÖS (EU) 2017/977,
   annettu 8 päivänä kesäkuuta 2017,
   korkeapatogeenisen lintuinfluenssan esiintymiseen tietyissä jäsenvaltioissa liittyvistä suojatoimenpiteistä annetun täytäntöönpanopäätöksen (EU) 2017/247 muuttamisesta
   
      
         (tiedoksiannettu numerolla C(2017) 3962)
      
   
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon eläinlääkärintarkastuksista yhteisön sisäisessä kaupassa sisämarkkinoiden toteuttamista varten 11 päivänä joulukuuta 1989 annetun neuvoston direktiivin 89/662/ETY (1) ja erityisesti sen 9 artiklan 4 kohdan,
   ottaa huomioon eläinlääkärin- ja kotieläinjalostustarkastuksista yhteisön sisäisessä tiettyjen elävien eläinten ja tuotteiden kaupassa 26 päivänä kesäkuuta 1990 annetun neuvoston direktiivin 90/425/ETY (2) ja erityisesti sen 10 artiklan 4 kohdan,
   sekä katsoo seuraavaa:
   
               (1)
            
            
               Komission täytäntöönpanopäätös (EU) 2017/247 (3) annettiin sen jälkeen, kun useissa jäsenvaltioissa, jäljempänä ’asianomaiset jäsenvaltiot’, oli ilmennyt korkeapatogeenisen lintuinfluenssan H5-alatyypin taudinpurkauksia ja asianomaisten jäsenvaltioiden toimivaltainen viranomainen oli muodostanut suoja- ja valvontavyöhykkeet neuvoston direktiivin 2005/94/EY (4) mukaisesti.
            
         
               (2)
            
            
               Täytäntöönpanopäätöksessä (EU) 2017/247 säädetään, että asianomaisten jäsenvaltioiden toimivaltaisten viranomaisten direktiivin 2005/94/EY mukaisesti muodostamien suoja- ja valvontavyöhykkeiden on katettava vähintään kyseisen täytäntöönpanopäätöksen liitteessä luetellut suoja- ja valvontavyöhykkeet. Täytäntöönpanopäätöksessä (EU) 2017/247 säädetään myös, että suoja- ja valvontavyöhykkeillä sovellettavat toimenpiteet, joista säädetään direktiivin 2005/94/EY 29 artiklan 1 kohdassa ja 31 artiklassa, pidetään voimassa vähintään kyseisen täytäntöönpanopäätöksen liitteessä vahvistettuihin näitä vyöhykkeitä koskeviin päivämääriin asti.
            
         
               (3)
            
            
               Täytäntöönpanopäätöksen (EU) 2017/247 liitettä on myöhemmin muutettu komission täytäntöönpanopäätöksillä (EU) 2017/417 (5), (EU) 2017/554 (6), (EU) 2017/696 (7), (EU) 2017/780 (8) ja (EU) 2017/819 (9), jotta on voitu ottaa huomioon jäsenvaltioiden toimivaltaisten viranomaisten direktiivin 2005/94/EY mukaisesti muodostamien suoja- ja valvontavyöhykkeiden muutokset unionissa esiintyneiden korkeapatogeenisen lintuinfluenssan H5-alatyypin uusien taudinpurkausten jälkeen. Täytäntöönpanopäätöstä (EU) 2017/247 muutettiin lisäksi täytäntöönpanopäätöksellä (EU) 2017/696, jotta voitiin vahvistaa säännöt, jotka koskevat untuvikkojen lähettämistä täytäntöönpanopäätöksen (EU) 2017/247 liitteessä luetelluilta alueilta, kun epidemiologinen tilanne oli kyseisen viruksen osalta tietyin osin parantunut unionissa.
            
         
               (4)
            
            
               Vaikka unionin yleinen tautitilanne on tasaisesti parantunut, joitakin uusia taudinpurkauksia on esiintynyt sen jälkeen, kun täytäntöönpanopäätöstä (EU) 2017/247 viimeksi muutettiin täytäntöönpanopäätöksellä (EU) 2017/819. Italia ja Yhdistynyt kuningaskunta ovat kumpikin ilmoittaneet komissiolle yhdestä uudesta korkeapatogeenisen lintuinfluenssan H5N8-alatyypin taudinpurkauksesta siipikarjassa tilalla, joka sijaitsee täytäntöönpanopäätöksen (EU) 2017/247 liitteessä kyseisten jäsenvaltioiden osalta lueteltujen alueiden ulkopuolella. Lisäksi Luxemburg on ilmoittanut komissiolle ensimmäisestä tapauksesta, jossa on todettu korkeapatogeenisen lintuinfluenssan H5N8-alatyypin virus tiloilla, joilla on vankeudessa pidettäviä lintuja. Nämä kolme jäsenvaltiota ovat myös ilmoittaneet komissiolle toteuttaneensa tarvittavat direktiivin 2005/94/EY mukaisesti vaaditut toimenpiteet, joihin kuuluu suoja- ja valvontavyöhykkeiden muodostaminen kyseisten uusien taudinpurkausten ympärille.
            
         
               (5)
            
            
               Komissio on tutkinut toimenpiteet, jotka Italia, Yhdistynyt kuningaskunta ja Luxemburg ovat direktiivin 2005/94/EY mukaisesti toteuttaneet kyseisissä jäsenvaltioissa tapahtuneiden lintuinfluenssan H5N8-alatyypin hiljattaisten taudinpurkausten jälkeen, ja se on varmistunut siitä, että kyseisten jäsenvaltioiden toimivaltaisten viranomaisten muodostamien suoja- ja valvontavyöhykkeiden rajat ovat riittävällä etäisyydellä tiloista, joilla on vahvistettu korkeapatogeenisen lintuinfluenssan H5-alatyypin taudinpurkaus.
            
         
               (6)
            
            
               Jotta vältetään tarpeettomat häiriöt unionin sisäisessä kaupassa ja se, että kolmannet maat asettavat kaupalle perusteettomia esteitä, on välttämätöntä yhteistyössä Italian, Yhdistyneen kuningaskunnan ja Luxemburgin kanssa määrittää pikaisesti unionin tasolla kyseisissä jäsenvaltioissa direktiivin 2005/94/EY mukaisesti muodostetut uudet suoja- ja valvontavyöhykkeet. Tämän vuoksi olisi muutettava täytäntöönpanopäätöksen (EU) 2017/247 liitteessä Italian ja Yhdistyneen kuningaskunnan osalta lueteltuja alueita ja mainittuun liitteeseen olisi lisättävä uusia alueita Luxemburgin osalta.
            
         
               (7)
            
            
               Täytäntöönpanopäätöksen (EU) 2017/247 liitettä olisi muutettava aluekuvauksen päivittämiseksi unionin tasolla siten, että siihen sisältyvät direktiivin 2005/94/EY mukaisesti muodostetut uudet suoja- ja valvontavyöhykkeet ja niillä sovellettavien rajoitusten kesto.
            
         
               (8)
            
            
               Lisäksi täytäntöönpanopäätöstä (EU) 2017/247 sovelletaan 30 päivään kesäkuuta 2017 asti. Italiassa, Yhdistyneessä kuningaskunnassa ja Luxemburgissa varmistettujen nykyisten taudinpurkauksen vuoksi kyseisten jäsenvaltioiden täytäntöönpanemat toimenpiteet mainitun täytäntöönpanopäätöksen liitteessä kyseisen jäsenvaltion osalta lueteltujen uusien alueiden osalta pysyvät voimassa kyseisen päivämäärän jälkeen. Tämän vuoksi on aiheellista jatkaa täytäntöönpanopäätöksen (EU) 2017/247 soveltamista 31 päivään joulukuuta 2017 ottaen huomioon mainituissa kolmessa jäsenvaltiossa sovellettavat toimenpiteet ja korkeapatogeenisen lintuinfluenssan uusien taudinpurkausten mahdollinen esiintyminen unionissa.
            
         
               (9)
            
            
               Sen vuoksi täytäntöönpanopäätöstä (EU) 2017/247 olisi muutettava.
            
         
               (10)
            
            
               Tässä päätöksessä säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,
            
         ON HYVÄKSYNYT TÄMÄN PÄÄTÖKSEN:
   1 artikla
   Muutetaan täytäntöönpanopäätös (EU) 2017/247 seuraavasti:
   
               (1)
            
            
               Korvataan 5 artiklassa päivämäärä ”30 päivään kesäkuuta 2017” päivämäärällä ”31 päivään joulukuuta 2017”.
            
         
               (2)
            
            
               Muutetaan liite tämän päätöksen liitteen mukaisesti.
            
         2 artikla
   Tämä päätös on osoitettu kaikille jäsenvaltioille.
   
      Tehty Brysselissä 8 päivänä kesäkuuta 2017.
      
         
            Komission puolesta
         
         Vytenis ANDRIUKAITIS
         
            Komission jäsen
         
      
   
   
      (1)  EYVL L 395, 30.12.1989, s. 13.
   
      (2)  EYVL L 224, 18.8.1990, s. 29.
   
      (3)  Komission täytäntöönpanopäätös (EU) 2017/247, annettu 9 päivänä helmikuuta 2017, korkeapatogeenisen lintuinfluenssan esiintymiseen tietyissä jäsenvaltioissa liittyvistä suojatoimenpiteistä (EUVL L 36, 11.2.2017, s. 62).
   
      (4)  Neuvoston direktiivi 2005/94/EY, annettu 20 päivänä joulukuuta 2005, yhteisön toimenpiteistä lintuinfluenssan torjumiseksi ja direktiivin 92/40/ETY kumoamisesta (EUVL L 10, 14.1.2006, s. 16).
   
      (5)  Komission täytäntöönpanopäätös (EU) 2017/417, annettu 7 päivänä maaliskuuta 2017, korkeapatogeenisen lintuinfluenssan esiintymiseen tietyissä jäsenvaltioissa liittyvistä suojatoimenpiteistä annetun täytäntöönpanopäätöksen (EU) 2017/247 liitteen muuttamisesta (EUVL L 63, 9.3.2017, s. 177).
   
      (6)  Komission täytäntöönpanopäätös (EU) 2017/554, annettu 23 päivänä maaliskuuta 2017, korkeapatogeenisen lintuinfluenssan esiintymiseen tietyissä jäsenvaltioissa liittyvistä suojatoimenpiteistä annetun täytäntöönpanopäätöksen (EU) 2017/247 liitteen muuttamisesta (EUVL L 79, 24.3.2017, s. 15).
   
      (7)  Komission täytäntöönpanopäätös (EU) 2017/696, annettu 11 päivänä huhtikuuta 2017, korkeapatogeenisen lintuinfluenssan esiintymiseen tietyissä jäsenvaltioissa liittyvistä suojatoimenpiteistä annetun täytäntöönpanopäätöksen (EU) 2017/247 muuttamisesta (EUVL L 101, 13.4.2017, s. 80).
   
      (8)  Komission täytäntöönpanopäätös (EU) 2017/780, annettu 3 päivänä toukokuuta 2017, korkeapatogeenisen lintuinfluenssan esiintymiseen tietyissä jäsenvaltioissa liittyvistä suojatoimenpiteistä annetun täytäntöönpanopäätöksen (EU) 2017/247 liitteen muuttamisesta (EUVL L 116, 5.5.2017, s. 30).
   
      (9)  Komission täytäntöönpanopäätös (EU) 2017/819, annettu 12 päivänä toukokuuta 2017, korkeapatogeenisen lintuinfluenssan esiintymiseen tietyissä jäsenvaltioissa liittyvistä suojatoimenpiteistä annetun täytäntöönpanopäätöksen (EU) 2017/247 liitteen muuttamisesta (EUVL L 122, 13.5.2017, s. 76).
   
      LIITE
      Muutetaan täytäntöönpanopäätöksen (EU) 2017/247 liite seuraavasti:
      
                  1)
               
               
                  Muutetaan A osa seuraavasti:
                  
                              a)
                           
                           
                              Korvataan Italiaa koskeva kohta seuraavasti:
                              
                                 ”Jäsenvaltio: Italia
                              
                              
                                          Alue kattaa:
                                       
                                       
                                          Päivämäärä, johon asti voimassa direktiivin 2005/94/EY 29 artiklan 1 kohdan mukaisesti
                                       
                                    
                                          
                                                      —
                                                   
                                                   
                                                      Comune di CERESARA: a Sud Est di SP7 e a Nord-Est di SP6
                                                   
                                                
                                                      —
                                                   
                                                   
                                                      Comune di GOITO: a ovest di SP19, a sud-ovest di Strada le Fabbriche, ad ovest di Strada Lorenzina-Costa, a nord-ovest di Strada Torre, a ovest della SP 236; a Est di SP7; a Nord Est di SP6.
                                                   
                                                
                                       
                                          24.6.2017”
                                       
                                    
                        
                              b)
                           
                           
                              Lisätään Luxemburgia koskeva kohta Italiaa koskevan kohdan jälkeen ja ennen Unkaria koskevaa kohtaa seuraavasti:
                              
                                 ”Jäsenvaltio: Luxemburg
                              
                              
                                          Alue kattaa:
                                       
                                       
                                          Päivämäärä, johon asti voimassa direktiivin 2005/94/EY 29 artiklan 1 kohdan mukaisesti
                                       
                                    
                                          Sandweiler;Schuttrange;Munsbach;Schrassig;Uebersyren;Mullendorf;Steinsel;Hollenfels;Ansembourg;Marienthal;Bour;Trintingerthal;Welscheid;Kehmen;Scheidel;Oetrange;Moutfort;Medingen;Contern;Muehlbach;Burden;Warken;Ettelbruck;Grentzingen;Niederfeulen;Oberfeulen;Schoos;Angelsberg;Kehlen;Nospelt;Dondelange;Keispelt;Meispelt;Kopstal;Lenningen;Lintgen;Gosseldange;Prettingen;Lorentzweiler;Hunsdorf;Beringen;Rollingen;Reckange-Mersch;Mersch;Schoenfels;Mertzig;Senningen
                                       
                                       
                                          28.6.2017”
                                       
                                    
                        
                              c)
                           
                           
                              Korvataan Yhdistynyttä kuningaskuntaa koskeva kohta seuraavasti:
                              
                                 ”Jäsenvaltio: Yhdistynyt kuningaskunta
                              
                              
                                          Alue kattaa:
                                       
                                       
                                          Päivämäärä, johon asti voimassa direktiivin 2005/94/EY 29 artiklan 1 kohdan mukaisesti
                                       
                                    
                                          The area of the parts of the country of Norfolk (ADNS code 00154) contained within a circle with a radius of three kilometres and centred on WGS84 dec. coordinates N52.3722 and E1.1643.
                                       
                                       
                                          26.6.2017”
                                       
                                    
                        
            
                  2)
               
               
                  Muutetaan B osa seuraavasti:
                  
                              a)
                           
                           
                              Korvataan Italiaa koskeva kohta seuraavasti:
                              
                                 ”Jäsenvaltio: Italia
                              
                              
                                          Alue kattaa:
                                       
                                       
                                          Päivämäärä, johon asti voimassa direktiivin 2005/94/EY 31 artiklan mukaisesti
                                       
                                    
                                          
                                                      —
                                                   
                                                   
                                                      Comune di CASTEL GOFFREDO: a est di strada Brughiere
                                                   
                                                
                                                      —
                                                   
                                                   
                                                      Comune di CASTELLUCCHIO: A nord di SP 10
                                                   
                                                
                                                      —
                                                   
                                                   
                                                      Comune di CAVRIANA: a sud di SP13 e SP15, a sud di Via Monte Pagano
                                                   
                                                
                                                      —
                                                   
                                                   
                                                      Comune di CERESARA: a Nord Ovest di SP7 e ad sud-ovest di SP6;
                                                   
                                                
                                                      —
                                                   
                                                   
                                                      Comune di GAZOLDO DEGLI IPPOLITI
                                                   
                                                
                                                      —
                                                   
                                                   
                                                      Comune di GIUDIZZOLO
                                                   
                                                
                                                      —
                                                   
                                                   
                                                      Comune di GOITO: a Ovest di SP7; a Sud Ovest di SP6; a est di SP19, a nord-est di Strada le Fabbriche, ad est di Strada Lorenzina-Costa, a sud-est di Strada Torre, a est della SP 236
                                                   
                                                
                                                      —
                                                   
                                                   
                                                      Comune di MARMIROLO
                                                   
                                                
                                                      —
                                                   
                                                   
                                                      Comune di MEDOLE: a sud di SP8
                                                   
                                                
                                                      —
                                                   
                                                   
                                                      Comune di PIUBEGA
                                                   
                                                
                                                      —
                                                   
                                                   
                                                      Comune di PORTO MANTOVANO
                                                   
                                                
                                                      —
                                                   
                                                   
                                                      Comune di RODIGO
                                                   
                                                
                                                      —
                                                   
                                                   
                                                      Comune di ROVERBELLA: a Ovest Via Monfalcone, di via M. Sabotino, Strada Bassa Belvedere, di via Vittorio Veneto, Strada Fienili, SR62
                                                   
                                                
                                                      —
                                                   
                                                   
                                                      Comune di VALEGGIO SUL MINCIO: a sud di località Cornesel, a sud di località Pittarnella, ad ovest di località Turchetti
                                                   
                                                
                                                      —
                                                   
                                                   
                                                      Comune di VOLTA MANTOVANA
                                                   
                                                
                                       
                                          3.7.2017
                                       
                                    
                                          
                                                      —
                                                   
                                                   
                                                      Comune di CERESARA: a Sud Est di SP7 e a Nord-Est di SP6
                                                   
                                                
                                                      —
                                                   
                                                   
                                                      Comune di GOITO: a ovest di SP19, a sud-ovest di Strada le Fabbriche, ad ovest di Strada Lorenzina-Costa, a nord-ovest di Strada Torre, a ovest della SP 236; a Est di SP7; a Nord Est di SP6.
                                                   
                                                
                                       
                                          25.6.2017–3.7.2017”
                                       
                                    
                        
                              b)
                           
                           
                              Lisätään Luxemburgia koskeva kohta Italiaa koskevan kohdan jälkeen ja ennen Unkaria koskevaa kohtaa seuraavasti:
                              
                                 ”Jäsenvaltio: Luxemburg
                              
                              
                                          Alue kattaa:
                                       
                                       
                                          Päivämäärä, johon asti voimassa direktiivin 2005/94/EY 31 artiklan mukaisesti
                                       
                                    
                                          Das Hoheitsgebiet von Luxemburg mit der Ausnahme von:
                                          Sandweiler;Schuttrange;Munsbach;Schrassig;Uebersyren;Mullendorf;Steinsel;Hollenfels;Ansembourg;Marienthal;Bour;Trintingerthal;Welscheid;Kehmen;Scheidel;Oetrange;Moutfort;Medingen;Contern;Muehlbach;Burden;Warken;Ettelbruck;Grentzingen;Niederfeulen;Oberfeulen;Schoos;Angelsberg;Kehlen;Nospelt;Dondelange;Keispelt;Meispelt;Kopstal;Lenningen;Lintgen;Gosseldange;Prettingen;Lorentzweiler;Hunsdorf;Beringen;Rollingen;Reckange-Mersch;Mersch;Schoenfels;Mertzig;Senningen
                                       
                                       
                                          5.7.2017
                                       
                                    
                                          Sandweiler;Schuttrange;Munsbach;Schrassig;Uebersyren;Mullendorf;Steinsel;Hollenfels;Ansembourg;Marienthal;Bour;Trintingerthal;Welscheid;Kehmen;Scheidel;Oetrange;Moutfort;Medingen;Contern;Muehlbach;Burden;Warken;Ettelbruck;Grentzingen;Niederfeulen;Oberfeulen;Schoos;Angelsberg;Kehlen;Nospelt;Dondelange;Keispelt;Meispelt;Kopstal;Lenningen;Lintgen;Gosseldange;Prettingen;Lorentzweiler;Hunsdorf;Beringen;Rollingen;Reckange-Mersch;Mersch;Schoenfels;Mertzig;Senningen
                                       
                                       
                                          29.6.2017–5.7.2017”
                                       
                                    
                        
                              c)
                           
                           
                              Korvataan Yhdistynyttä kuningaskuntaa koskeva kohta seuraavasti:
                              
                                 ”Jäsenvaltio: Yhdistynyt kuningaskunta
                              
                              
                                          Alue kattaa:
                                       
                                       
                                          Päivämäärä, johon asti voimassa direktiivin 2005/94/EY 31 artiklan mukaisesti
                                       
                                    
                                          The area of the parts of Norfolk County (ADNS code 00154) contained within a circle with a radius of ten kilometres and extending beyond the protection zone in part A, centred on WGS84 dec. coordinates N52.3722 and E1.1643.
                                       
                                       
                                          26.6.2017
                                       
                                    
                                          The area of the parts of Norfolk County (ADNS code 00154) contained within a circle with a radius of three kilometres and centred on WGS84 dec. coordinates N52.3722 and E1.1643.
                                       
                                       
                                          27.6.2017–5.7.2017”